
1 Innledning

Direktivet omfatter alt overflatevann ut til 1 nm utenfor grunnlinja. For prioriterte stoffer gjelder direktivets målsetninger ut til 12 nm utenfor territorialgrensen (kan noen angi hvor langt dette er utenfor grunnlinja ?). Direktivet omfatter også grunnvann og beskytta områder der vann er et viktig element for beskyttelsen.
Direktivet setter som mål at minst god tilstand i vannforekomstene skal være oppnådd seinest 15 år etter at direktivet er trådd i kraft. Tilstanden vurderes først i karakteriseringsarbeidet (lenke veileder) ved hjelp av eksisterende data. Senere kontrolleres tilstandsvurderingen som er gjort i karakteriseringsarbeidet med overvåking. Når tilstandsvurderingen viser at miljømålet ikke er oppnådd, dvs. minst god tilstand, skal det settes inn tiltak (lenke tiltaksveileder) for å forbedre miljøtilstanden. I slike tilfeller benyttes overvåking som et virkemiddel for å måle om tiltakene virker etter hensikten. Prioritering mellom tiltak og prosess fram mot tiltak beskrives i en forvaltningsplan som til syvende og sist skal vedtas av Regjeringen og som blir juridisk bindende (lenke til veileder).
I overflatevann overvåkes økologiske og kjemiske tilstand, mens for grunnvann overvåkes kjemiske og kvantitative tilstand. For drikkevann overvåkes kvalitet og kvantiteten på råvannet, mens for beskytta arts- og habitatområder overvåkes områdene i forhold til verneformålet.  Det er ikke overvåkingskrav til de andre typene beskyttede områder i vanndirektivet. Imidlertid gir andre direktiver pålegg om overvåking i mange av disse områdene. 
Der det viser seg å være teknisk umulig å oppfylle målet om ”god tilstand”, eller der det vil medføre uforholdsmessig store kostnader, gir direktivet anledning til å utsette måloppnåelsen eller fastsette mindre ambisiøse miljømål. For vannforekomster som ut fra nærmere angitte kriterier er pekt ut som kunstig eller sterkt modifisert, gjelder mindre strenge miljømål. For sterkt modifiserte vannforekomster overvåkes økologisk- og kjemisk potensiale for å vise om miljømålet om minst godt økologisk og kjemisk potensiale er oppnådd, samt for å kontrollere effektene av avbøtende tiltak.
1.1 Formål veileder

Overvåkingen skal øke kunnskapsgrunnlaget for å sette inn avbøtende tiltak og måle om disse bedrer vannstatus slik at miljømålene i direktivet oppnås. Denne veilederen er en konkretisering av ”Forskrift om rammer for vannforvaltning”. Veilederen viser hvordan den samlede overvåkingen, som drives av mange forskjellige aktører, til sammen utgjør et puslespill som gir en helhetlig innsamling av kunnskap.
Veilederen skal bidra til å lette arbeidet med å gjennomføre overvåkingen både på lokalt, regionalt og nasjonalt nivå. Veilederen klargjør ansvarsforhold, prosess fram til etablering og drift av overvåking. 

For å få sammenlignbare resultater på tvers av ulike etater og fagmiljøer, er det nødvendig med sammenlignbare metoder, kvalitetssikring og tilgjengelighet på overvåkingsdataene. Veilederen skal derfor også fungere som et oppslagverk til de som gjennomfører overvåkingen i praksis, blant annet oppdragsinstitusjoner og bedrifter som pålegges overvåking. 
1.2 Framdrift 

Overvåkingen er et ledd i å måle om miljømålene nås i vanndirektivet (figur 1-1)


[image: image1]
Figur 1-1. Overvåkingen skal bidra til karakteriseringen som videre bereder grunnen for tiltaksprogammene. Videre følges tiltakene med å overvåke om vannstatus endrer seg. 

Overvåkingen skal settes i gang seinest 6 år etter at direktivet har trådd i kraft. For Norges del skal minst ett vannområde (sjekk grenseoverskridende vassdrag) ha satt i gang overvåkingsprogrammer jfr direktivet innen xx. xx 2007 (figur 1-2) , dvs. circa ett år forsinket i forhold til framdriften i EU landene. Øvrige vannområder skal ha satt i gang overvåkingen innen xxx 2012 (avhengig av når underskrevet). Rapportering til EU om overvåkingen skal skje xxx år etter programmene er iverksatt (se kap.3.7), dvs. xxx for pilotområdene, og xxx for øvrig 80% av områdene.

Figur 1-2. Framdrift for gjennomføring av direktivet i Norge. Figuren må kvalitetssikres., mangler siste 80% for overvåking.
Ideelt burde overvåkingsresultater foreligger før grovkarakteriseringen, og i alle fall før fullkarakteriseringen. Dette for å øke kunnskapsgrunnlaget som grunnlag for vurdering av miljøtilstanden (karakterisering). Kunnskap om miljøtilstanden benyttes til å vurdere om tiltak skal settes inn. Tiltak som settes inn på et tidlig tidspunkt er mye billigere enn når miljøødeleggelsene har blitt store. Det anbefales derfor at overvåkingen i øvrige vannområder starter opp før siste frist for oppstart (xxx.xx. 2012, figur 1-2). Mer argumentasjon?
Programmer for basisovervåking og tiltaksorientert overvåking skal utarbeides for hver forvaltningsplansperiode (vedlegg V 1.3). Rullering av basisovervåkingen skal skje i 6 års sykluser, mens tiltaksorientert overvåking og problemkartlegging skal skje etter behov (kap. 3). Tiltaksovervåkingen kan avsluttes eller revideres når som helst innen en 6 års syklus gitt at miljømålene er nådd. Det kan da vurderes om noen av stasjonene for tiltaksorientert overvåking skal fortsette som basisovervåkingsstasjoner. Revidering av den tiltaksorienterte overvåkingen kan for eksempel være å redusere målefrekvensen når belastningen har avtatt (vedlegg V1.3.2). 

1.3 Forholdet til andre direktiver, konvensjoner og nasjonal politikk
Vanndirektivet er et rammedirektiv, og samordner/ bygger på/ viser til 19 andre EU direktiver. Disse direktivene har egne overvåkingskrav som i stor grad er overlappende med vanndirektivets krav. Norge er bundet av de fleste av disse direktivene, men noen ”naturdirektiver” har fått unntak i EØS avtalen. Dette er bl.a. direktiv for ferskvannsfisk, skalldyr, fugl og habitat, samt badevanndirektivet. Dette kapitlet viser hvordan overvåkingsdata samlet inn gjennom vanndirektivet vil bidra til å gjennomføre andre rapporteringskrav og nasjonal politikk. 
1.3.1 Konvensjonen om biologisk mangfold

Konvensjonen for biologisk mangfold (CBD) krever overvåking av natur. Konvensjonen trådte i kraft i 1993 og Norge er bundet av den. Stortinget har fulgt opp dette gjennom å pålegge utredning og etablering av overvåkingsprogrammer for biologisk mangfold gjennom flere stortingsmeldinger; Miljøvernpolitikk for en bærekraftig utvikling (MIBU) i 1996 og Biologisk mangfold, sektoransvar og samordning i 2001. Dette har resultert i et nasjonalt program for kartlegging og overvåking av biologisk mangfold i regi av ulike sektorer. Bevilgningene til programmet har vært begrenset, og programmet har hovedsakelig konsentrert seg om å kartlegge de viktigste områdene for biologisk mangfold og trua arter. I tillegg har de utredet overvåkingsprogrammer for biologisk mangfold i kystsonen. For hav er et tilsvarende programforslag under utvikling. Fra 2001 foreligger det forslag til program for overvåking av biologisk mangfold i ferskvann. Behovene for overvåking i forslagene knyttet til biologisk mangfold i ferskvann og kyst er i stor grad overlappende med vanndirektivet. For kyst er overlappingen mindre enn for ferskvann. På grunn av manglende bevilgninger til biologisk mangfold overvåking, vil overvåking som innføres i regi av vanndirektivets være et viktig element for å få på plass overvåking av biologisk mangfold. Motsatt vil eventuelle økte bevilgninger til biologisk mangfold overvåking bidra til finansiering av vanndirektiv overvåkingen.
1.3.2 Nasjonale nøkkeltall og indikator for bærekraftig utvikling.

Det er etablert nasjonale indikatorer for bærekraftig utvikling (NOU 2005:5). To av disse indikatorene baserer seg på resultater fra karakteriseringarbeidet; andel vannforekomster med åpenbart minst god status i ferskvann og kystvann. De samme to indikatorene inngår også i nøkkeltallet frisk natur. Indikatorene skal oppdateres kontinuerlig når det kommer nye klassifiseringstall basert på karakteriseringsarbeidet og overvåkingen.

Finnes det forurensningsnøkkeltall som skal hente data fra vanndirektivetsdataene? SFT
1.3.3 Beskyttede arts- og habitatområder, Natura 2000 og verneområder 

Kravene til etablering av beskyttede områder knyttet til habitat- og fugledirektivet, har ført til etablering av nettverket Natura 2000 med områder i hele EU. Kravene til beskyttelse, statusrapportering og restaurering av ødeleggelser i slike områder er stor. Natura 2000 er også EUs redskap til å rapportere til ”Emerald Network” i Bernkonvensjonen. Norge har unntak fra habitat- og fugledirektivet gjennom EØS avtalen, men har ratifisert Bernkonvensjonen. Norge har følgelig samme rapporteringskrav som EU til Bernkonvensjonen, og er nå i ferd med å implementere ”Emerald Network” i Norge. ”Emerald Network” områdene i Norge vil hovedsak være allerede verna områder som er viktige for arter og naturtyper. Områder som er beskytta arts- og habitatområder i Norge (forskriftens vedlegg IV), er verna områder der vann har en viktig funksjon, samt nasjonale laksevassdrag og verna vassdrag. Det er nå i gang etablering av overvåkingsprogram for verneområdene, og resultater fra tiltaksorientert overvåking i beskytta arts- og habitatområder vil inngå i tolkingen av tilstanden i våre verneområder. Det vil bli gjennomført en koordinert instruks om hvilke kvalitetselementer som skal overvåkes i beskytta arts- og habitatområder, jamfør vanndirektivet og i overvåking av verna områder.  mvendt vil det være en fordel å legge referanseovervåkingen til verna områder, nettopp for å referanseforhold på lang sikt.  
1.3.4 Nitratdirektivet (SFT)
Har overvåkingskrav
1.3.5 Avløpsdirektivet (SFT)
Har overvåkingskrav
1.3.6 Drikkevannsdirektiv (Mattilsynet)
1.3.7 Grunnvannsdirektiv (NGU)
1.3.8 Direktiv prioriterte stoffer/ datterdirektiv (SFT)
1.3.9 Andre forurensningsdirektiver (SFT)

Forurensingskontroll (IPPC), slam, avløp, plantevern, nitrat, IPPC, Seveso, biocid, farlige stoffer. Her må SFT avgrense. Hva med fiskeoppdrett?
Hovedformålet med vanndirektivet er 


å beskytte, og om nødvendig forbedre, miljøtilstanden i alt ferskvann, brakkvann, kystnært vann og grunnvann

